ছাত্র-জনতার অভ্যুত্থান

**ছাত্র–জনতার অভ্যুত্থান**, বা **জুলাই গণঅভ্যুত্থান** অথবা **চব্বিশের গণঅভ্যুত্থান** বলতে বাংলাদেশে কোটা সংস্কার আন্দোলন ২০২৪ ও অসহযোগ আন্দোলন ২০২৪-এর সমন্বিত আন্দোলনকে বোঝানো হয়। ২০২৪ সালের ৫ জুন বাংলাদেশ সুপ্রিম কোর্টের হাইকোর্ট বিভাগ কর্তৃক ২০১৮ সালের ৪ অক্টোবর বাংলাদেশ সরকারের জারিকৃত পরিপত্রকে অবৈধ ঘোষণার পর কোটা সংস্কার আন্দোলন নতুন করে শুরু হয়, এই আন্দোলনে তৎকালীন শেখ হাসিনা নেতৃত্বাধীন সরকার দমন-পীড়ন শুরু করলে এটি অসহযোগ আন্দোলনে রূপ নেয়। এই গণঅভ্যুত্থানের কারণে ৫ই আগস্ট তৎকালীন স্বৈরাচারী প্রধানমন্ত্রী শেখ হাসিনা পদত্যাগ করে এবং দেশ থেকে পালিয়ে গিয়ে ভারতে আশ্রয় নেয়, ফলে বাংলাদেশ সাংবিধানিক সংকটে পড়ে এবং এর তিন দিন পরে ৮ই আগস্ট মুহাম্মদ ইউনূসকে প্রধান উপদেষ্টা করে একটি অন্তর্বর্তীকালীন সরকার গঠিত হয়।

## নামকরণ
৩ আগস্ট বৈষম্যবিরোধী ছাত্র আন্দোলনের অন্যতম সমন্বয়ক মো. নাহিদ ইসলাম বলেন, *"আমরা এখনও আগস্টে যাইনি। এই [[জুলাই গণহত্যা|জুলাই হত্যার বিচার]] করেই আমরা আগস্টে যাব।"* ফলে আন্দোলনটি **"জুলাই বিপ্লব"** বলে খ্যাতি পায়।

১১ সেপ্টেম্বর ২০২৪ তারিখে জাতির উদ্দেশে দেওয়া ভাষণে এই অভ্যুত্থানকে প্রধান উপদেষ্টা ড. ইউনূস "জুলাই বিপ্লব" এবং ফ্যাসিবাদের বিরুদ্ধে **"ছাত্র–শ্রমিক–জনতার অভ্যুত্থান"** বলে অভিহিত করেন।

## পটভূমি
২০০৮ সালের নির্বাচনে আওয়ামী লীগ নির্বাচিত হওয়ার পর, তারা তত্ত্বাবধায়ক সরকার ব্যবস্থা বাতিল করে। এরপর রাজনৈতিক সরকার ক্ষমতায় থাকা অবস্থায় আওয়ামী লীগ পরপর আরও তিনটি জাতীয় নির্বাচনে জয় লাভ করে। ২০১৪, ২০১৮ ও ২০২৪ সালে অনুষ্ঠিত জাতীয় নির্বাচনগুলোতে ব্যাপক কারচুপির অভিযোগ উঠে। এরমাঝে ২০১৮ সালের নির্বাচন ব্যতীত বাকি দুটো নির্বাচন বাংলাদেশের অধিকাংশ রাজনৈতিক দল বয়কট করেছিলো। এইসময় সরকার তাদের বিরোধীদের উপর ব্যাপক নির্যাতন ও ধর-পাকড় চালায়, বিরোধী দলের শীর্ষ নেতাদের বিভিন্ন মামলায় সাজা দেওয়ার মাধ্যমে তাদের নেতৃত্বশূন্য করে ফেলা হয়। এইসময়ে বাংলাদেশের সব গণমাধ্যমে তথ্য প্রচার কঠোরভাবে নিয়ন্ত্রণ করা হয় এবং ডিজিটাল নিরাপত্তা আইন, ২০১৮-এর মতো আইনের মাধ্যমে কঠোরভাবে জনসাধারণের মতপ্রকাশের স্বাধীনতাকে নিয়ন্ত্রণ করা হয়।

এইসময়ে অরাজনৈতিক আন্দোলন সহ অধিকাংশ আন্দোলন নিয়ন্ত্রণে সরকার পুলিশ বাহিনীর পাশাপাশি আওয়ামী লীগের অঙ্গ সংগঠন বিশেষত ক্যাম্পাসগুলোতে ছাত্রলীগকে ব্যবহার করতো। ছাত্রলীগের বিরুদ্ধে বিভিন্ন ক্যাম্পাসে সহিংসতামূলক কর্মকাণ্ড ও দমন-নিপড়নের অভিযোগ ছিলো। গত তিন মেয়াদে আওয়ামী লীগের ছোট থেকে কেন্দ্রের বেশিরভাগ নেতা ও সরকারি কর্মকর্তাদের বিরুদ্ধে দুর্নীতি ও অর্থপাচারের অভিযোগ উঠেছিলো, বাংলাদেশ থেকে পাচার করা অর্থে কানাডায় বাংলাদেশিদের পরিবাবের সদস্যদের নিয়ে বেগমপাড়া তৈরি করা হয়েছে, গত দুই বছর ধরে বাংলাদেশের মূল্যস্ফীতি রেকর্ড ছুঁয়েছে, পাশাপাশি রিজার্ভের ঘাটতি, দুর্নীতির ব্যাপক বিস্তার, দেশ থেকে বিপুল পরিমাণে অর্থ পাচার, ব্যাংকিংখাতে হাজার হাজার কোটি টাকার ঋণ অনিয়মের জন্য সাধারণ মানুষের জীবনযাত্রায় ব্যয় বৃদ্ধি পেয়ে দিনে দিনে জীবন-যাপন কঠিন হয়ে উঠেছিলো, যার কারণে তারা সরকারের উপর ক্ষুব্ধ হয়ে উঠেছিল
এই আন্দোলনের আরো একটি মুল কারণ ছিল ভারতীয় আধিপত্যবাদ। তৎকালীন প্রধানমন্ত্রী শেখ হাসিনা জুন-২০২৪ এ ভারত সফরকালে যে দশটি সমঝোতা স্মারকে সই করেছিল, সেগুলোর একটি হচ্ছে রেল ট্রানজিট। এটি বাস্তবায়ন হলে বাংলাদেশের ভূ-খণ্ড ব্যবহার করে রেলযোগে দেশের এক অংশ থেকে আরেক অংশে সরাসরি নিজেদের পণ্য পরিবহনের সুবিধা পেত ভারত।  ভারতকে বাংলাদেশ এর বুক ছিড়ে কলকাতা থেকে ত্রিপুরা ভারতকে রেল যেত। যার ফলে বাংলাদেশ এর স্বার্বভৌমত্ব বিপন্ন হতো। তিনি তার এক বক্তৃতাতায় বলেন ভারত কে যা দিয়েছি তা আজীবন মনে রাখবে।  আরেক বক্তব্য তিনি বলেন ভারত কে তিনি দিয়ে যাবেন বিনিময়ে কিছু নিবেন না। তার এসব কার্যকলাপ এর ফলে সার্বভৌমত্ব হুমকির মুখে পড়ে যার ফলে জনমনে পরাধীন হওয়ার সম্ভাবনা তৈরি হয়। এর ফলশ্রুতিতে সমগ্র জাতি একযোগে এই গনঅভ্যুত্থানে যোগ দেন এবং অকাতরে জীবন বিলিয়ে দেন। এর ফলে এই আন্দোলন কে বাংলাদেশের স্বাধীনতা ২.০ বলা হয়৷ এটি ভারতীয় আধিপত্য থেকে বাংলাদেশ কে মুক্ত করেছে।

## প্রথম পর্যায়
### কোটা সংস্কার আন্দোলন

২০১৮ সালে বাংলাদেশে সরকারি চাকরিতে কোটা সংস্কারের দাবিতে ব্যাপক আন্দোলন শুরু হয়, যা ছাত্রদের মধ্যে সাধারণ ছাত্র অধিকার সংরক্ষণ পরিষদের নেতৃত্বে পরিচালিত হয়। এই আন্দোলনের প্রধান লক্ষ্য ছিল প্রথম ও দ্বিতীয় শ্রেণির সরকারি চাকরিতে চলমান কোটা ব্যবস্থা সংস্কার করা। আন্দোলনের ধারাবাহিকতা এবং শিক্ষার্থীদের চাপে, সরকার ৪৬ বছর ধরে চলা এই কোটাব্যবস্থা বাতিলের ঘোষণা দেয়।

তবে, ২০২১ সালে এই সিদ্ধান্ত চ্যালেঞ্জ করে সাতজন মুক্তিযোদ্ধার সন্তান, অহিদুল ইসলামসহ, হাইকোর্টে রিট আবেদন করেন। অবশেষে, ২০২৪ সালের ৫ জুন, হাইকোর্টের বিচারপতি কে এম কামরুল কাদের ও বিচারপতি খিজির হায়াতের বেঞ্চ কোটাব্যবস্থা বাতিলের সিদ্ধান্তকে অবৈধ ঘোষণা করে। রায় প্রকাশের পরপরই দেশের বিভিন্ন বিশ্ববিদ্যালয়ে শিক্ষার্থীরা এই রায়ের বিরুদ্ধে আন্দোলন শুরু করে।

জুলাই মাসে আন্দোলন আরও তীব্র রূপ নেয়, যেখানে শিক্ষার্থীরা "বাংলা ব্লকেড" সহ অবরোধ কর্মসূচি চালায়। এই সময়ে আন্দোলন দমাতে পুলিশের অতিরিক্ত শক্তি প্রয়োগের ফলে সংঘর্ষ ঘটে, এবং রংপুরে আবু সাঈদ নামে একজন শিক্ষার্থী পুলিশের গুলিতে নিহত হন। এই ঘটনাটি আন্দোলনকে আরও জোরালো করে এবং দেশজুড়ে উত্তেজনা বৃদ্ধি পায়।

এরপর ঢাকাসহ সারাদেশে আন্দোলন সহিংহ হয়ে উঠে ও বিভিন্ন জায়গায় আইন শৃঙ্খলা বাহিনী, বাংলাদেশ ছাত্রলীগ ও বাংলাদেশ যুবলীগের মতো সংগঠনের হামলায় অনেক হতাহত হয়। এইসময় সারাদেশে কারফিউ জারি ও ইন্টারনেট বন্ধ করে দেওয়া হয়। আন্দোলনের প্রক্ষিতে পরবর্তীতে আপিল বিভাগের শুনানির তারিখ এগিয়ে নিয়ে আসা হয়।

### মামলা নিয়ে আপিল বিভাগের রায়

৪ জুলাই আপিল বিভাগ, ৯ জুন হাইকোর্টের রায় স্থগিত চেয়ে রাষ্ট্রপক্ষের আবেদনের ওপর শুনানি না করে সরকারি চাকরির প্রথম ও দ্বিতীয় শ্রেণিতে মুক্তিযোদ্ধা কোটা পদ্ধতি বাতিলের সরকারি সিদ্ধান্ত অবৈধ ঘোষণা করে হাইকোর্টের দেওয়া রায় আপাতত বহাল রাখে। রাষ্ট্রপক্ষকে ‘লিভ টু আপিল’ দায়ের করার কথা বলা হয়। এ সময় তৎকালীন প্রধান বিচারপতি ওবায়দুল হাসান বলেন, আন্দোলন হচ্ছে, হোক। রাজপথে আন্দোলন করে কি হাইকোর্টের রায় পরিবর্তন করবেন?

পরবর্তীতে ১০ জুলাই আপিল বিভাগ রাষ্ট্রপক্ষ ও দুই শিক্ষার্থীর করা আবেদনের প্রেক্ষিতে হাই কোর্টের রায়ের ওপর চার সপ্তাহ স্থিতাবস্থা জারির আদেশের পাশাপাশি কিছু পর্যবেক্ষণ ও নির্দেশনা জারি করে। এইদিন ৭ আগস্ট পরবর্তী শুনানির জন্য নির্ধারণ করা হয়।

১৪ জুলাই হাইকোর্টের পূর্ণাঙ্গ রায় প্রকাশিত হলে রাষ্ট্রপক্ষ ও দুই শিক্ষার্থীর পক্ষ থেকে লিভ টু আপিল দায়ের করা হয়। ১৮ জুলাই এটর্নি জেনারেল এ এম আমিন উদ্দিনের আবেদনের ভিত্তিতে সুপ্রিম কোর্টের আপিল বিভাগের চেম্বার কোর্ট বিচারপতি এম ইনায়েতুর রহিম মামলার শুনানির তারিখ ২১ জুলাই রোববার নির্ধারণ করেন।

২১ জুলাই আপিল বিভাগ কোটা পুনর্বহাল করে হাইকোর্টের দেয়া রায় বাতিল করে। একইসাথে সরকারের নীতি নির্ধারণী বিষয় হলেও সংবিধান অনুযায়ী সম্পূর্ণ ন্যায় বিচারের স্বার্থে আদালত সরকারি চাকরিতে ৯৩ শতাংশ মেধা-ভিত্তিক নিয়োগ দেয়ার নির্দেশ দেয়। এইদিন বাংলাদেশের ইতিহাসে প্রথমবারের মতো কারফিউর মধ্যেও সর্বোচ্চ আদালতের কার্যক্রম বসেছিলো।

### গণহত্যা
**জুলাই গণহত্যা** বলতে ২০২৪ সালের ১৬ জুলাই থেকে ৫ আগস্ট পর্যন্ত ছাত্র–জনতার অভ্যুত্থানের সময় তৎকালীন আওয়ামী লীগ সরকার কর্তৃক পরিচালিত দমনপীড়ন ও ব্যাপক হত্যাকাণ্ডকে বোঝানো হয়। কোটা সংস্কার আন্দোলনকে দমনের উদ্দেশ্যে সরকার, আইনশৃঙ্খলা রক্ষাকারী বাহিনী (যেমন পুলিশ ও র‍্যাব) এবং ক্ষমতাসীন দলের অঙ্গসংগঠনগুলো (যেমন ছাত্রলীগ ও যুবলীগ) সম্মিলিতভাবে এই অভিযান পরিচালনা করে।

আন্দোলন নিয়ন্ত্রণে আনতে সরকার দেশব্যাপী ইন্টারনেট সংযোগ বিচ্ছিন্ন করে এবং গুলি করে হত্যার নির্দেশ দিয়ে কারফিউ জারি করে। এই দমন অভিযানে ব্যাপক প্রাণহানি ঘটে। জাতিসংঘের মানবাধিকার কমিশনের প্রাথমিক প্রতিবেদন অনুযায়ী, এই সময়ে ১৪০০-এর বেশি মানুষ নিহত হন, যাদের বেশিরভাগই ছিলেন ছাত্র, আন্দোলনকারী এবং সাধারণ বেসামরিক নাগরিক। সামাজিক মাধ্যমে ছড়িয়ে পড়া বিভিন্ন ভিডিও এবং গণমাধ্যমের প্রতিবেদনে আইন প্রয়োগকারী সংস্থার দ্বারা সংঘটিত সহিংসতার ভয়াবহ চিত্র উঠে আসে।

পরবর্তীকালে, বিবিসির একটি অনুসন্ধানী প্রতিবেদনে একটি যাচাইকৃত অডিও রেকর্ডের মাধ্যমে তৎকালীন প্রধানমন্ত্রী শেখ হাসিনার সরাসরি গুলি করার নির্দেশের প্রমাণ প্রকাশিত হয়। সরকারের পতনের পর, অন্তর্বর্তীকালীন সরকার এই হত্যাকাণ্ডের বিচার আন্তর্জাতিক অপরাধ ট্রাইব্যুনালে করার ঘোষণা দেয় এবং এই মামলায় সাবেক পুলিশ মহাপরিদর্শক চৌধুরী আবদুল্লাহ আল মামুন দায় স্বীকার করে রাজসাক্ষী হন।

## দ্বিতীয় পর্যায়

### এক দফা দাবি
কোটা সংস্কার আন্দোলনের প্রথম পর্যায়ে সরকার কর্তৃক ব্যাপক দমন-পীড়ন, গণগ্রেফতার এবং বহু হতাহতের ঘটনার পর, যা পরবর্তীতে *[[জুলাই গণহত্যা]]* নামে পরিচিতি লাভ করে, আন্দোলনকারীরা আরও কঠোর অবস্থান গ্রহণ করে। সরকারের পক্ষ থেকে নয় দফা দাবি মেনে না নেওয়ায়, ৩ আগস্ট বৈষম্যবিরোধী ছাত্র আন্দোলনের সমন্বয়কারীরা ঢাকার কেন্দ্রীয় শহীদ মিনার থেকে সকল দাবি একত্রিত করে একটি চূড়ান্ত দাবি উত্থাপন করেন। এটি *[[অসহযোগ আন্দোলন (২০২৪)|এক দফা দাবি]]* হিসেবে পরিচিতি লাভ করে, যার মূল লক্ষ্য ছিল প্রধানমন্ত্রী শেখ হাসিনা ও তার মন্ত্রিসভার নিঃশর্ত পদত্যাগ। এই ঘোষণার মাধ্যমে কোটা সংস্কারের আন্দোলন দেশব্যাপী সরকার পতনের আন্দোলনে রূপ নেয় এবং সর্বাত্মক অসহযোগ কর্মসূচির সূচনা হয়। সমন্বয়কদের পক্ষ থেকে বলা হয়, বিজয় অর্জিত না হওয়া পর্যন্ত তারা রাজপথ ছাড়বেন না, যা ছাত্র-জনতাকে চূড়ান্ত পর্যায়ের আন্দোলনের জন্য ঐক্যবদ্ধ করে।

### মার্চ টু ঢাকা
*এক দফা*  দাবি আদায়ের চূড়ান্ত পদক্ষেপ হিসেবে বৈষম্যবিরোধী ছাত্র আন্দোলনের সমন্বয়ক আসিফ মাহমুদ প্রথমে ৬ আগস্ট, মঙ্গলবার, সারা দেশ থেকে ছাত্র-জনতাকে নিয়ে *[[অসহযোগ আন্দোলন (২০২৪)|মার্চ টু ঢাকা]]*  কর্মসূচির ঘোষণা দেন। এর উদ্দেশ্য ছিল সারাদেশ থেকে মানুষকে রাজধানীতে একত্রিত করে সরকারের ওপর চূড়ান্ত চাপ সৃষ্টি করা। তবে দেশজুড়ে পরিস্থিতি দ্রুত পরিবর্তন হতে থাকায় এবং আন্দোলন তীব্রতর হওয়ায়, ৪ আগস্ট রাতে এক জরুরি সিদ্ধান্তে এই কর্মসূচি এগিয়ে এনে সোমবার, ৫ আগস্ট পালনের আহ্বান জানানো হয়। এই আহ্বানে সাড়া দিয়ে দেশের বিভিন্ন প্রান্ত থেকে এবং ঢাকার বিভিন্ন এলাকা থেকে লাখো মানুষ সকল বাধা উপেক্ষা করে রাজধানীর কেন্দ্রস্থল, বিশেষ করে গণভবন অভিমুখে রওনা দেয়। এই গণজোয়ারই শেখ হাসিনা সরকারের পতনকে ত্বরান্বিত করে এবং ঐ দিনই তার পদত্যাগ ও দেশত্যাগের প্রেক্ষাপট তৈরি করে।

## পরিণতি

### সরকার পতন

### সহিংসতা

### অন্তর্বর্তীকালীন সরকার

### সাংবিধানিক সংকট
২০২৪ সালের ৫ই আগস্ট তারিখে ছাত্র–জনতার অভ্যুত্থানের সময় বাংলাদেশের তৎকালীন প্রধানমন্ত্রী শেখ হাসিনা অকস্মাৎ গোপনে দেশত্যাগ করলে বাংলাদেশ একটি সাংবিধানিক সংকটে পতিত হয়, কারণ বাংলাদেশের সংবিধানে প্রধানমন্ত্রী পলায়ন কিংবা পদত্যাগ করলে নতুন সরকার গঠন নিয়ে কোন বিধান নেই। ভারতে হাসিনার পলায়নের পর রাষ্ট্রপতি মোহাম্মদ সাহাবুদ্দিন সুপ্রিম কোর্টের পরামর্শে ডক্ট্রিন অব নেসেসিটির দোহাই দিয়ে অন্তর্বর্তী সরকার গঠনে সায় দেন। তবে ডক্ট্রিন অব নেসেসিটির দোহাই দিয়ে সাংবিধানিক ধারাবাহিকতা নামকাওয়াস্তে রক্ষিত ধরা হলেও বাংলাদেশ আওয়ামী লীগ নিয়মিত অন্তর্বর্তী সরকারকে অসাংবিধানিক ও অবৈধ বলে দাবি করে আসছে।

### তদন্ত ও বিচার

আন্দোলনে পুলিশের পোশাকে অন্য দেশের নাগরিকের উপস্থিতিতির প্রাথমিক প্রমাণ পাওয়ার কথা জানান আন্তর্জাতিক অপরাধ ট্রাইব্যুনালের চিফ প্রসিকিউটর তাজুল ইসলাম।

### সংস্কার

### নির্বাচন

## বিতর্ক

### রাজাকার স্লোগান

## ইন্টারনেট বিভ্রাট

#### প্রথম পর্যায় (১৮–২৮ জুলাই)

#### দ্বিতীয় পর্যায় (২–৫ আগস্ট)

## দমনের পক্ষে ব্যক্তিবর্গ

২০২৪ সালে কোটা সংস্কার দাবিতে ছাত্র আন্দোলনের সময় সহিংসতা, ভাঙচুর ও অগ্নিসংযোগের ঘটনায় উদ্বেগ প্রকাশ করেন শেখ হাসিনা সরকার সমর্থিত সাংবাদিক নেতাদের একাংশ। ২৭ জুলাই ২০২৪ ঢাকায় জাতীয় প্রেস ক্লাবের সামনে আয়োজিত এক সমাবেশে তারা শান্তি-শৃঙ্খলা রক্ষায় সরকারের দমন পীড়নের সমর্থন জানান এবং সহিংস ঘটনার তদন্ত ও দায়ীদের বিরুদ্ধে ব্যবস্থা গ্রহণের আহ্বান জানান।

সমাবেশে বক্তব্য দেন ইকবাল সোবহান চৌধুরী, আবুল কালাম আজাদ, মনজুরুল আহসান বুলবুল, ওমর ফারুক, ফরিদা ইয়াসমিন, শ্যামল দত্ত, আব্দুল জলিল ভূঁইয়া, আজিজুল ইসলাম ভূঁইয়া, সোহেল হায়দার চৌধুরী, রফিকুল ইসলাম রতন, সৈয়দ শুকুর আলী শুভ, নজরুল ইসলাম মিঠু ও মোহাম্মদ আবু সাঈদ। তারা সহিংসতার পেছনে রাজনৈতিক উসকানির অভিযোগ তুলে শান্তিপূর্ণ পরিবেশ ফিরিয়ে আনার ওপর গুরুত্ব দেন।

## আন্দোলন কঠোরভাবে দমনের অভিযোগ

## গুজব

## ছাত্র–জনতার অভ্যুত্থানে নিহতদের তালিকা

চব্বিশের গণঅভ্যুত্থানে শহীদদের তালিকা গেজেট আকারে প্রকাশ করেছে মুক্তিযুদ্ধবিষয়ক মন্ত্রণালয়। এ গেজেটে সারাদেশের ৮৩৪ জন শহীদের নাম উঠে এসেছে। ১৫ জানুয়ারি,২০২৫ এ গেজেট প্রকাশিত হয়েছে।
গেজেটে মেডিকেল কেইস আইডি, নাম, বাবার নাম, বর্তমান ঠিকানা, স্থায়ী ঠিকানা অন্তর্ভুক্ত করা হয়েছে।
সরকারের গণঅভ্যুত্থান সংক্রান্ত বিশেষ সেল ছাত্র জনতার গণঅভ্যুত্থানে  শহীদ ও আহত ব্যক্তিদের প্রথম ধাপের খসড়া তালিকা প্রকাশ করেছিল গত ২১ ডিসেম্বর। সেখানে ৮৫৮ জন শহীদের নামের পাশাপাশি আহতদের তালিকায় ১১ হাজার ৫৫১ জনের নাম ছিল।

## নারীদের ভূমিকা
thumb|শাহবাগে আন্দোলনরত নারীদের একটি দল
thumb|নারী আন্দোলনকারীদের একটি দল যেখানে প্রতিবাদী ব্যানার হাতে এক নারী যাতে লেখা রয়েছে "চেয়েছিলাম অধিকার, হয়ে গেলাম রাজাকার"
এই আন্দোলনে নারীদের অস্বাভাবিক সংখ্যায় অংশগ্রহণ করতে দেখা গিয়েছিল, যা বাংলাদেশের ইতিহাসে বিরল। সাধারণত বাংলাদেশে নারীদের রাজনৈতিক বিক্ষোভে জড়াতে দেখা যায় না। বিশেষজ্ঞদের মতে, আন্দোলনটিতে নারীদের অংশগ্রহণ বিশ্ববিদ্যালয়ের ছাত্রীদের গণ অংশগ্রহণের মাধ্যমে ত্বরান্বিত হয়েছিল।

## কিংবদন্তি

## ৩৬ জুলাই

### চিত্রকর্ম ও দেয়াল লিখন
থাম্ব|২৪ এর গণঅভ্যুত্থান দেওয়ালে লিখন (পঞ্চগড়)
কোটা সংস্কার আন্দোলন ও এর ধারাবাহিকতায় অসহযোগ আন্দোলন ছিলো বাংলাদেশের ইতিহাসে একটি স্বতঃস্ফূর্ত আন্দোলন। দল মত ধর্ম বর্ণ জাতি নারী পুরুষ সবাই মিলে আন্দোলনকে একটি নতুন মাত্রায় নিয়ে গিয়েছিলো। এই আন্দোলনে দেশ বিদেশ থেকে অনেক চিত্রশিল্পীরা বিভিন্ন চিত্রকর্ম একে আন্দোলনকারীদের সাহস যুগিয়েছিলো। তাদের মধ্যে অন্যতম ছিলেন দেবাশীষ চক্রবর্তী। তার করা পোষ্টার থেকে উঠে এসেছে এই অভ্যুত্থানের ধারাবাহিক সময়ক্রম, সময়োপযোগী দাবিদাওয়া ও অভ্যুত্থানের গতিপথ নির্দেশক নানা ধরনের স্লোগান। লাল, কালো ও হলুদের গভীর প্রতীকী মিশ্রণে দেবাশিস এই অভ্যুত্থানের প্রতিটি পর্যায়কে মূর্ত করে তুলেছেন অসামান্য দরদ ও দক্ষতায়। ‘খুনি হাসিনা’, ‘হুকুমের আসামী’সহ বেশকিছু পোস্টারে দেবাশিস সাবেক প্রধানমন্ত্রীকে সরাসরি তাঁর আক্রমণের লক্ষ্যবস্তু বানিয়েছেন। বাংলাদেশে শেখ হাসিনার যে প্রবল প্রতাপশালী সত্তাটি জনগণের মনে ও চৈতন্যে সদা বিরাজমান ছিল, দেবাশিসের এই পোস্টারগুলো তা ভেঙে টুকরা টুকরা করে ফেলেছে।

শিল্পী রীশাম শাহাব তীর্থর পোস্টারে ফুটে উঠেছে অভ্যুত্থান-পরবর্তী অরাজকতার বিরুদ্ধে প্রতিবাদ এবং সবার জন্য সমতার দেশ গড়ার অঙ্গীকার। পাশাপাশি অভ্যুত্থানে আহতদের সুচিকিৎসার মানবিক দাবিটিও উঠে এসেছে এই শিল্পীর ডিজিটাল তুলিতে।

অদ্রি রায় নামের এক শিল্পীর একটি পোস্টারে ফটোজার্নালিস্ট ও সাধারণ নাগরিকদের ব্যক্তিগত ডিভাইস তল্লাশির প্রতিবাদ উঠে এসেছে সোজাসাপটা ভাষায়, ‘ফোনটা তোর বাপের না,/ ক্যামেরা তোর নেতার না!’ আন্দোলন চলাকালে লাশের মিছিলে মুক্তির আশায় বুক বেঁধে হাঁটতে থাকা ছাত্র–জনতার যন্ত্রণাদগ্ধ অনুভূতি ব্যক্ত হয়েছে অদ্রির আরেকটা পোস্টারে, ‘লাশ গুনতে গুনতেই লাশ হয়ে যাব,/ তবু জানি ফিরবার সব পথ বন্ধ।’ আগস্টের শুরুতে প্রবল বর্ষণকে উপেক্ষা করেও রাস্তায় নেমে এসেছিল হাজার হাজার ছাত্র–জনতা। বৃষ্টিতে ভিজতে থাকা সেই গণমানুষের বেদনাদীপ্ত মনের অনুভূতিটি ভাষা পেয়েছে অদ্রির আরেকটি পোস্টারে, ‘সন্তানের রক্তে ভিজে আছি, ছাতার দরকার নেই!’ এ ছাড়া আন্দোলনের আরও বিভিন্ন দিককে কেন্দ্র করে শত শত পোস্টার বানিয়েছেন জানা-অজানা অনেক শিল্পী। প্রায় প্রতিটি সামাজিক গণমাধ্যমে হাজার হাজারবার প্রচারিত হয়েছে এসব পোস্টার। নানা কারণে যাঁরা মাঠে নামতে পারেননি, মোবাইল বা ল্যাপটপের স্ক্রিনে উদ্বিগ্ন মুখে যাঁরা তাকিয়ে ছিলেন ভবিষ্যতের দিকে, তাঁদের হাতেও প্রতি মুহূর্তে লড়াইয়ের অস্ত্র তুলে দিয়েছে এই পোস্টারগুলো।

আন্দোলনের জুলাই–আগস্টে মাত্র তিন সপ্তাহে আঁকা হয়েছে শত শত রম্য, উপহাস ও বিদ্রুপাত্মক কার্টুন ও চিত্রকর্ম। স্লোগানের মতো রাজনৈতিক কার্টুনও উৎসাহ দিয়েছে এ আন্দোলনে। বাংলাদেশের প্রথিতযশা কার্টুনিস্ট আহসান হাবীব ৩ আগস্ট ২০২৪-এ একটি কার্টুন প্রকাশ করেন। তাতে দেখা যায়, লালের ওপর আঁকা হয়েছে একটি বালুঘড়ি। ঘড়ির ওপরে আর তখন নামমাত্র বালু আছে নিচে নামতে। লেখা আছে ‘কাউন্ট ডাউন’। এছাড়াও এবারের আন্দালেন নাজমুস সাদাতের কার্টুনে নিজের দিকে বন্দুকের নল টেনে নেওয়া হাত, আসিফ মাহবুবের আঁকা রক্তাক্ত মুঠোফোন, রিশাম শাহাব তীর্থর আঁকা গণতন্ত্রকে নিরাপত্তা বাহিনী আর ছাত্রলীগের পেটোয়া বাহিনীর নির্যাতন অথবা পুলিশের বুটের তলা আটকে রাখা শিক্ষার্থীর দলের কার্টুনগুলো আন্দোলনের সময় ঘটনার বার্তা দিয়ে পরিস্থিতি স্পষ্ট করেছে।

গণঅভ্যুত্থান চলাকালে এক পর্যায়ে চারদিকে মরদেহের স্তূপের মাঝে একদল তরুণ রং-তুলি, পেইন্ট স্প্রে নিয়ে ঢাকাসহ সারাদেশের বিভিন্ন দেয়াল গ্রাফিতি এঁকে রাঙিয়ে তুলে প্রাণ সংশয়ের ভয় নিয়ে। সেই গ্রাফিতিগুলোতে উঠে আসে সাবেক প্রধানমন্ত্রী শেখ হাসিনার পদত্যাগ থেকে শুরু করে গণহত্যার বিচারের দাবি।

ঢাকার ব্যস্ততম সড়ক বা এলাকার ছোট গলিতে মুখ ফেরালেই দেখা যেত স্প্রে, পেইন্টের রঙে রঙিন কাঁচাপাকা হাতের গ্রাফিতি। আবু সাঈদের মায়ের আহাজারি ‘হামার বেটাক মারলি কেনে?’, মুগ্ধর ‘এই পানি লাগবে পানি’, ‘রক্তাক্ত জুলাই’, ‘দেশটা কারও বাপের না’– এমন হাজারো প্রতিবাদী স্লোগান ও তরুণ প্রজন্মের দাবি উঠে আসে গ্রাফিতি আকারে। যেগুলো সাবেক প্রধানমন্ত্রীর সময়ে ক্ষমতার জোরে মুছে ফেলার ব্যর্থ চেষ্টা করা হয়। গ্রাফিতি আঁকার সময় পুলিশ দিয়ে শিক্ষার্থীদের বাধা দেওয়া হয়।

তবুও শিক্ষার্থীরা দমে যায়নি। তারা চুপিসারে গ্রাফিতি এঁকে প্রতিবাদ করে। ৫ আগস্ট সরকার পতন হয়। এরপর হঠাৎ করেই যেন আন্দোলনের সময়ে আঁকা গ্রাফিতি, পোস্টারে ভরে থাকা দেয়াল, মেট্রোরেলের পিলার, সড়ক বিভাজক, ঢাকার বিভিন্ন স্কুল-কলেজ, বিশ্ববিদ্যালয়, প্রধান সড়কের দেয়াল পাল্টে যেতে থাকে। বিভিন্ন রঙে রঙিন হতে থাকে। ছোট্ট শিশু থেকে শুরু করে শিক্ষার্থীদের অভিভাবকদের সহায়তায় প্রতিবাদী তরুণরা যা যা চায় এবং মনের ক্ষোভের বহিঃপ্রকাশ ঘটায় দেয়ালে দেয়ালে রং-তুলি দিয়ে। শাহবাগ, টিএসসি, জগন্নাথ বিশ্ববিদ্যালয়, মোহাম্মদপুর, বেইলি রোড, খিলগাঁও, মালিবাগ, মিন্টো রোড, মিরপুর, সেগুনবাগিচা, রামপুরাসহ পুরো ঢাকায় দেয়ালচিত্র এঁকে শিক্ষার্থীরা আন্দোলনের সময়ের বিভিন্ন স্মৃতি তুলে ধরে। সেই সঙ্গে দেশের প্রায় প্রতিটি শহরে তা ছড়িয়ে যায়।


File:৩৬ জুলাই দেয়াল লিখন.jpg|থাম্ব|ঢাকা বিশ্ববিদ্যালয়ের দেয়ালে অংকন



## সঙ্গীত
কোটা সংস্কার আন্দোলনের সময় আওয়াজ উডা শিরোনামের গানটি মুক্তি পায়। মুক্তির এক সপ্তাহ পর,গানটির সুরকার হান্নানকে ২৫ জুলাই নারায়ণগঞ্জ থেকে পুলিশ গ্রেপ্তার করে। নিউ ইয়র্কভিত্তিক অলাভজনক সংস্থা আর্টিস্ট অ্যাট রিস্ক কানেকশন (এআরসি) গ্রেপ্তারটির নিন্দা জানায়।

গানটি কোটা সংস্কার আন্দোলনের সময় জনমহলে খুবই জনপ্রিয় হয়ে ওঠে। মাত্র ১৩ দিনে এটি ইউটিউবে ছয় মিলিয়নেরও বেশি বার দেখা হয়, যা সে সময় বাংলাদেশে ইউটিউবে পঞ্চম সর্বাধিক দেখা গান হিসেবে স্থান পায়।

## বিভিন্ন রাজনৈতিক দলের ভূমিকা
২০২৪ সালের জুলাই অভ্যুত্থানে সরাসরি রাজনৈতিক দলের উপস্থিতি দৃশ্যমান না হলেও, আন্দোলনের সফলতার পর বিভিন্ন দল এ ঘটনার কৃতিত্ব দাবি করে। মাঠ পর্যায়ে রাজনৈতিক কর্মীদের অংশগ্রহণ থাকলেও, আন্দোলনের সময় তাদের দলীয় পরিচয় সামনে আসেনি। শিক্ষার্থীরা একে দলনিরপেক্ষ গণআন্দোলন হিসেবেই দেখেছেন।

বিএনপি ও জামায়াতে ইসলামীর বিরুদ্ধে সে সময় আওয়ামী লীগ সরকার অভিযোগ তোলে যে তারা আন্দোলনে সহিংসতা ছড়িয়েছে। তবে বিএনপি আন্দোলনের সঙ্গে সরাসরি জড়িত থাকার কথা অস্বীকার করে ‘নৈতিক সমর্থনের’ কথা বলে। জামায়াতও প্রাথমিকভাবে একাত্মতা জানালেও, পরে তাদের সংগঠিত সম্পৃক্ততার কথা স্বীকার করে। জামায়াতের নায়েবে আমির সৈয়দ আবদুল্লাহ মোহাম্মদ তাহের জানান, তারা সচেতনভাবে নিজ সংগঠনের নাম গোপন রেখে আন্দোলনে অংশগ্রহণ করে যাতে তা সার্বজনীন রূপ পায়। বিএনপির মহাসচিব মির্জা ফখরুল ইসলাম আলমগীরও বলেন, তারা মাঠে উপস্থিত ছিলেন, যদিও দলীয়ভাবে নয়।

জাতীয় নাগরিক পার্টির আহ্বায়ক নাহিদ ইসলাম দাবি করেন, আন্দোলনের সঙ্গে দলগুলোর কোনো আনুষ্ঠানিক সম্পর্ক ছিল না, তবে তৃণমূল পর্যায়ের নেতাকর্মীরা ব্যক্তি উদ্যোগে অংশ নিয়েছেন। বিশ্লেষকদের মতে, আন্দোলনের সময় রাজনৈতিক দলগুলো দ্বিধায় থাকলেও সফলতার পর কৃতিত্ব দাবি রাজনৈতিক সুবিধা অর্জনের কৌশল হতে পারে। সার্বিকভাবে, অভ্যুত্থানটি একটি স্বতঃস্ফূর্ত ছাত্র-জনতার আন্দোলন হিসেবে শুরু হলেও, এর ফলাফল ও কৃতিত্ব ঘিরে রাজনৈতিক দলগুলো পরবর্তীতে সক্রিয় অবস্থান নেয়।

## গণমাধ্যমে উল্লেখ

## জুলাই স্মৃতি ফাউন্ডেশন

## জাদুঘর

## জুলাই গণ-অভ্যুত্থান দিবস

## জাতীয় বীর
৫ আগস্ট ২০২৫ সালে জুলাই ঘোষণাপত্রে ছাত্র-জনতার গণঅভ্যুত্থানে শহীদদের ‘জাতীয় বীর’ হিসেবে ঘোষণা দেওয়া হয়।

## চিত্রশালা

Inquilab Zindabad Graffiti of July revolution, Dhaka.jpg| জুলাই বিপ্লবের সময় দেয়ালে ছাত্রদের আঁকা ইনকিলাব জিন্দাবাদ গ্রাফিতি, বেইলি রোড, ঢাকা

থাম্ব|২৪ এর গণঅভ্যুত্থান দেওয়ালে লিখন (তেঁতুলিয়া, পঞ্চগড়)

## আরও দেখুন
* গণঅভ্যুত্থান
* ছাত্র–জনতার অভ্যুত্থানের ঘটনাপ্রবাহ
* অসহযোগ আন্দোলন (২০২৪)
* তুমি কে? আমি কে? রাজাকার রাজাকার
* ২০২৪-এ বাংলাদেশে কোটা সংস্কার আন্দোলন
* জুলাই গণ-অভ্যুত্থান দিবস
* শেখ হাসিনার পদত্যাগ
* বৈষম্যবিরোধী ছাত্র আন্দোলন
* ৩৬ জুলাই
* ছাত্র–জনতার অভ্যুত্থান পরবর্তী সহিংসতা
* জুলাই গণঅভ্যুত্থান স্মৃতি জাদুঘর
* জুলাই শহীদ স্মৃতি ফাউন্ডেশন
* জুলাই শহীদ দিবস
* আবু সাঈদ
* নাহিদ ইসলাম
* অন্তর্বর্তীকালীন সরকার
* নব্বইয়ের গণঅভ্যুত্থান
* ঊনসত্তরের গণঅভ্যুত্থান
* জুলাই শহীদ স্মৃতিস্তম্ভ
* জুলাই ঘোষণাপত্র
* জুলাই সনদ
* বাংলাদেশের সাংবিধানিক গণভোট, ২০২৬

## তথ্যসূত্র

## বহিঃসংযোগ
* 
* 


বিষয়শ্রেণী:২০২৪-এ প্রতিবাদ
বিষয়শ্রেণী:২০২৪-এ বাংলাদেশ
বিষয়শ্রেণী:বাংলাদেশে ছাত্র বিক্ষোভ
বিষয়শ্রেণী:বৈষম্যবিরোধী ছাত্র আন্দোলন
বিষয়শ্রেণী:বাংলাদেশের রাজনৈতিক ইতিহাস
বিষয়শ্রেণী:বাংলাদেশে বিরুদ্ধ-ফ্যাসিবাদ